Lav et referat af nedenstående tekst:

Tekst:
Det er lige nu et anderledes billede, man møder ved vandkanten på stranden i Hals. Lange rød-brune orme ligger klumpet sammen i store dynger mellem sand, tang og saltvand. Ifølge Kim Fogt, der er natur- og kulturformidler ved Nordsøen Oceanarium, er der tale om sandorme. Han forstår, at billederne af de mange orme kan se voldsomme ud, men det er de ikke, fortæller han. Det er helt normalt. Til gengæld er det særligt, at de ligger der på den her tid af året, lyder det. Det plejer normalt først at ske til oktober. - De må være lidt tidligt på den i år, siger Kim Fogt. Frigiver æg og sæd - derefter dør de Kim Fogt fortæller, at sandormene normalvis lever på havets bund, og i bestemte perioder begynder de at sværme. Det sker, når de er omkring to år gamle. På det tidspunkt kommer de op til overfladen for at frigive deres æg og sæd. Derefter dør de, og til sidst strander de på stranden, som de lige nu har gjort det ved Hals. - Det er afhængigt af strømme og vind, hvor de ender, siger Kim Fogt. Derfor kan heller ikke svare på, om der ligger flere dynger af sandorme rundt omkring i Nordjylland.

Referat:
Det er helt normalt, at sandorme flyder i vandkanten, men det sker normalt først i oktober, fortæller en ekspert.